钦定古今图书集成/明伦汇编/官常典/第330卷 > 宋
## 钦定古今图书集成/明伦汇编/官常典/第330卷 > 宋

宋工部设尚书侍郎，统工部、屯田、虞部、水部郎中、员
外之属，而军器所、文思院提辖、提点亦隶之。其将作、
军器、都水三监，仍各置监、少监以下诸员。

按《宋史职官志》：“工部，掌天下城郭、宫室、舟车、器械、符
印、钱币、山泽、苑囿、河渠之政。凡营缮岁计所用财物，
关度支和市。其工料则饬少府将作监检计其所用
多寡之数。凡百工其役有程，而善否则有赏罚，兵匠
有阙，则随以缓急招募。籍坑冶岁入之数，若改用钱
宝，先具模制，进御请书。造度量权衡则关金部，印记
则关礼部。凡道路津梁，以时修治。”旧制，判部事一人，
以两制以上充。元丰并归工部。其属三司：曰屯田，曰
虞部，曰水部。设官十，尚书、侍郎各一人，工部、屯田、虞
部、水部郎中、员外郎各一人。元祐元年，省水部郎官
一员。绍圣元年，诏屯田、虞部互置郎官一员兼领。
尚书，掌百工水土之政令，稽其功绪，以诏赏罚。总四
司之事，侍郎为之贰。若制作营缮，计置采伐所用财
物，按其程式以授有司，郎中、员外郎参掌之。应官吏
兵民，缘本曹事，有功赏罪罚，则审实以上尚书省。大
祭祀，则尚书荐俎与彻。若诸监鼓铸钱宝，按年额而
课其数，因其登耗，以诏赏罚。凡车辇、饬器、印记之造，
则少府监、文思院隶焉。甲兵器械之制，则军器所隶
焉。有合支物料工价，则申于朝，以属户部。建炎并将
作少府，军器监并归工部。是时，营缮未遑，惟戎器方
急。绍兴二年，诏于行在别置作院造器甲，令工部长
贰、提点郎官逐旬点检。少府监既归工部，文思院上
下界监官并从本部辟差。又诏“御前军器所隶工部。”
自是，营造稍广，宰臣议：“户部以给财为务，工部以办
事为能，诚非一体。”欲令户、工部兼领其事，卒未能合。
隆兴以后，宫室器甲之造寖稀，且各分职掌，部务益
简，特提其纲要焉。分案六：曰工作，曰营造，曰财料，曰
兵匠，曰检法，曰知杂。又专立一案，以《御前军器案》为
名，裁减吏额，共置四十二人。

侍郎掌贰《尚书》之事。南渡初，长、贰互置，隆兴诏各置
一员。

郎中　员外郎旧制，凡制作营缮，计置采伐材物，按
程式以授，有司则参掌之。建炎三年，诏工部郎官兼
虞部，屯田郎官兼水部。隆兴元年，诏“工部屯田共一
员兼领”，自此四司合为一矣。淳熙九年，以赵公廙为
屯田员外郎，自是不复省。

屯田郎中　员外郎“掌屯田、营田、职田、学田、官庄之
政令，及其租入、种刈、兴修、给纳之事。凡塘泺以时增
减，堤堰以时修葺，并有司修葺、种植之事，以赏罚诏
其长贰而行之。”分案三，置吏八。

虞部郎中　员外郎“掌山泽、苑囿、场冶之事，辨其地
产而为之厉禁。凡金、银、铜、铁、铅、锡、盐、矾，皆计其所入
登耗以诏赏罚。”分案四，置吏七。

水部郎中　员外郎掌“沟洫、津梁、舟楫、漕运之事。凡堤防决溢，疏导壅底，以时约束而计度其岁用之物。
修治不如法者，罚之；规画措置为民利者，赏之。”分案
六，置吏十有三。绍兴累减吏额，四司通置三十三人。
军器所：〈隶工部〉提点官二员。〈绍兴三十二年诏于边臣内差〉提辖、监造
官各二员，干办、受给、监门官各一员。掌鸠工聚材、制
造戎器之政令。旧就军器监置，别差提举官，以内侍
领之。绍兴中，改隶工部，罢提举官，日轮工部郎官、军
器监官前去本所点验监视，后复以中人典领。工部
侍郎黄中以为言，请复隶属。从之。孝宗即位，有旨增
置提点官，以内省都知李绰为之，改称提举，免隶工
部。后以御史张震力争，复隶工部。后改隶步军司，寻
复旧。绍熙元年，减省员额如上制。

文思院。〈隶工部〉提辖官一员，监官三员。〈内置一员文臣京朝官充〉监
门官一员。掌金银、犀玉工巧及采绘、装钿之饰，凡仪
物、器仗、权量、舆服所以供上方、给百司者，于是出焉。
沿革附见“榷货务都茶场提辖官。”

将作监旧制，判监事一人，以朝官以上充。凡土木工
匠之政，京都缮修，隶三司修造。按本监但掌祠祀供
省牲牌、镇石、炷香、盥手、焚版币之事。元丰《官制》行，始
正职掌，置监、少监各一人，丞、主簿各二人。监掌宫室、
城郭、桥梁、舟车营缮之事，少监为之贰，丞参领之。凡
土木工匠版筑造作之政令总焉。办其才干器物之
“所须，乘时储积，以待给用。庀其工徒而授以法式；寒
暑早暮，均其劳逸作止之节。”凡营造有计帐，则委官
覆视，定其名数，验实以给之。岁以二月治沟渠，通壅
塞。乘舆行幸，则预戒有司洁除，均布黄道。凡出纳籍
帐，岁受而会之，上于工部。熙宁初，以嘉庆院为监，其
官属职事，稽用旧典，已而尽追复之。元祐七年，诏攽
将作监《修成营造法式》。八年，又诏本监营造检计毕，
长贰随事给限，丞、簿复检。元符元年，三省言：“将作监
主簿二员，乞将先到任一员改充干当公事，候成资
替罢。”从之。崇宁五年，诏将作监应承受前后特旨应
副外路并府、监修造差拨人工物料，遵执元丰条格，
不得应副。宣和五年，诏罢营缮所，归将作监。分案五，
置吏二十有七，所隶官属十。

修内司。“掌宫城、太庙缮修之事。”

“东西八作司。”掌京城内外缮修之事。

竹木务，掌修“诸路水运材植，及抽算诸河商贩竹木，
以给内外营造之用。”

“事材场，掌计度材物，前期朴斲，以给内外营造之用。”
“麦𪌭场，掌受京畿诸县夏租𪌭㨁，以给圬墁之用。
窑务，掌陶为砖瓦，以给缮营及缾缶之器。”
“丹粉所，掌烧变丹粉，以供绘饰。”

《作坊物料库》，第三界，掌储积材物，以备给用。

退材场，“掌受京城内外退弃材物，抡其长短有差。其
曲直中度者以给营造，馀备薪爨。”

“帘箔场，掌抽筭竹木蒲苇，以供帘箔内外之用。”
建炎三年，诏将作监并归工部。绍兴三年，复置丞，仍
兼总少府之事。十年，置主簿一员。十一年，诏依司农、
太府寺置长、贰一员。隆兴初，宫室无所营缮，职务简
省，百工器用属之文思院，以隶工部。本监惟置丞一
员，馀官虚而不除。乾道以后，人材甚多，监、少、丞、簿无
阙。凡台省之久次与郡邑之有声者，悉寄俓于此。自
是号为“储才之地”，而营缮之事，多俾府尹、畿漕分任
其责焉。

军器监国初，戎器之职领于三司胄曹案，官无专职。
熙宁六年，废胄案，乃按《唐令》置监，以从官总判。元丰
正名，始置监、少监各一人，丞二人，主簿一人。监掌监
督缮治兵器什物，以给军国之用，少监为之贰，丞参
领之。凡利器以法式授工徒，其弓矢、干戈、甲胄、剑戟
战守之具，因其能而分任之，量用给材，旬会其数，以
“考程课，而输于武库，委遣官诣所隶检察。凡用胶漆、
筋革财物，必以时课，百工造作，劳逸必均，岁终阅其
良否、多寡之数，以诏赏罚。器成则进呈便殿，俟阅试
而颁其样式于诸道。即要会州建都作院，分造器械，
从本监比较而进退其官吏焉。”元祐三年，省丞一员。
绍圣中复置。政和三年，应御前军器“所颁降军器样
制，非长贰当职官不得省阅，及传写漏泄，论以违制。”
分案五，置吏十有三，所隶官属四。

东西作坊造，掌兵器、旗帜、戎帐、什物，辨其名色，谨其
缮作，以输于受藏之府。兵校工匠，其役有程，视精麤
利钝以为之赏罚。

作坊物料库，掌收铁、锡、羽箭、油漆之属。

皮角场，掌收皮革、筋角，以供作坊之用。

南渡，置御前军器所。建炎三年，诏军器监并归工部，
东西作坊、都作院并入军器所。绍兴三年，复置丞一
员，令工部相度合管职事归之。十一年，诏复置长、贰
各一员。十四年，以朝奉大夫赵子厚守军器监，宗室
为寺监长贰自此始。隆兴初，诏置造军器，已有军器
所，隶工部，本监惟置丞一员。乾道五年，复置少监及

入毋辄出所，由是呈验寖省。二年，钱良臣以少监总
领淮东财赋。八年，沈揆复以监长行。诸监长贰，自是
始许总饷外带，然二人实初兼版曹职事。嘉定十四
年，岳珂独以军器监总饷淮东，是后戎所作坊，已备
官于下，宥府起部，并提纲于上。监居其间，事务稀简，
特为储才之所焉。

都水监旧隶《三司河渠。案》，嘉祐三年，始专置监以领
之。判监事一人，以员外以上充；同判监事一人，以朝
官以上充；丞二人，主簿一人，并以京朝官充。轮遣丞
一人出外治河。之事，或一岁再岁而罢。其有谙知
水政，或至三年置局于澶州，号曰“外监。”元丰正名，置
使者一人，丞二人，主簿一人。使者掌中外川泽、河渠、
津梁、堤堰、疏凿浚治之事，丞参领之。凡治水之法，以
防止水，以沟荡水，以浍写水，以陂池潴水。凡江、河、淮、
海所经都邑，皆颁其禁令，视汴、洛水势涨涸增损而
调节之。凡河防，谨“其法禁，岁计筊揵之数，前期储积，
以时颁用，各随其所治地而任其责，兴役以后月至
十月止，民功则随其先后，毋过一月。若导水溉田及
疏治壅积为民利者，定其赏罚。凡修堤岸、植榆柳，则
视其勤惰多寡以为殿最。”南、北外都水丞各一人，都
提举官八人，监埽官百三十有五人，皆分职莅事，即
于“机速，非外丞所能治，则使者行视河渠事。”元祐八
年，诏提举汴河堤岸司隶本监。先是，导洛入汴，专置
堤岸司，至是亦归之有司。元祐四年，复置外都水使
者。五年，诏南、北外都水丞并以三年为任。七年，方议
回河东流，乃诏河北东、西漕臣及开封府界提点，各
兼南、北外都水事。绍圣元年罢。祥符三年，诏罢北外
都水丞，以河事委之漕臣。三年复置。宣和元年，工部
尚书王诏言：“乞选差曾任水官谙谏者为南、北两外
丞。”从之。宣和三年，诏罢南、北外都水丞司，依元丰法，
通差文武官一员，分案七，置吏三十有七。所隶有街
道司，掌辖治道路人兵，若车驾行幸，则前期修治，有
积水则疏导之。建炎三年，诏都水监置使者一员。绍
兴九年，复治南、北、外都水丞各一员，南丞于应天府，
北丞于东京置司。十年，诏都水事归于工部，不复置
官。